আকিল ইবনে আবি তালিব
আকিল ইবনে আবি তালিব (আরবি: عقيل بن أبي طالب) (জন্ম ৫৯০ খ্রিষ্টাব্দ) ছিলেন একজন সাহাবি। তিনি মুহাম্মদ (সা.) এর চাচাত ভাই এবং আলি ইবনে আবি তালিবের ভাই। আকিল মুতার যুদ্ধে লড়াই করেছেন। ৯৬ বছর বয়সে তিনি মৃত্যুবরণ করেন। আকিলের ছয়জন পুত্র ছিল। তারা হলেন মুসলিম ইবনে আকিল, জাফর ইবনে আকিল, মুসা ইবনে আকিল, আবদুর রহমান ইবনে আকিল, আবদুল্লাহ ইবনে আকিল, আবি সাইদ ইবনে আকিল। তার কন্যার নাম রামলা বিনতে আকিল। ইয়েমেন, ওমানের কিছু অংশ এবং সোমালিয়ার অনেক অংশে আকিল ইবনে আবি তালিবের বংশধররা ছড়িয়ে আছে। তিনি বয়সে আলী রাঃ এবং জাফর রাঃ থেকে বড় ছিলেন। রাসুল সাঃ তাকে বলেনঃ "হে আবু ইয়াজিদ, আমি আপনাকে দুই কারণে ভালোবাসি, আত্মীয়তার কারণে এবং আমার চাচার আপনার প্রতি ভালোবাসার কারণে।" তিনি বদর যুদ্ধের দিন বনু হাশিমের সাথে আনিচ্ছা সত্ত্বেও কাফেরদের সাথে বের হন, এবং মুসলিমদের হাতে বন্দী হন।